אבי לינקולן

אנה מריה וולדרידג' (Anna Marie Wooldridge) הידועה בשם הבמה אֶבִּי לינקולן (Abbey Lincoln‏; 6 באוגוסט 1930 – 14 באוגוסט 2010) הייתה זמרת ג'אז, מלחינה, פזמונאית, שחקנית ופעילה בתנועה לזכויות האזרח של ארצות הברית. אנה מריה וולדגידג נולדה בשיקגו וגדלה באזורי הכפר של מישיגן, בת עשירית מבין 12 ילדים. בתחילת שנות החמישים נדדה להונולולו בשאיפה להפוך לזמרת במועדוני ג'אז. בהונולולו פגשה את בילי הולידיי, שהייתה למשפיעה המרכזית עליה ואת לואי ארמסטרונג. בהמשך עברה עם הפזמונאי בוב ראסל, שהפך למנהלה הראשי, ללוס אנג'לס. בעצתו גם שינתה את שמה כסמל לזכרו של נשיא ארצות הברית אברהם לינקולן. ב-1956 הוציאה את תקליטה הראשון "Affair ... a Story of a Girl in Love" ("רומן... סיפור של נערה מאוהבת") והופיעה כשחקנית בסרט "The Girl Can't Help It" עם ג'יין מנספילד. הן על עטיפת האלבום והן בסרט היא הופיעה לבושה בתלבושות סקסיות מפתות. שנה לאחר מכן הוציאה את תקליטה השני עם נגן הסקסופון סאני רולינס והמתופף מקס רואץ', "That's Him" ("זה הוא"), גם בתקליט זה שמרה על תדמיתה המפתה. בהשפעתו של רואץ' פנתה לכיוון הבי בופ, לפעילות בתנועה לזכויות האזרח של ארצות הברית ולתדמית קשוחה ומקורית יותר שהונצחה לראשונה בתקליטם המשותף "We Insist! Max Roach's Freedom Now Suite" ("אנו מתעקשים! סוויטת החופש של מקס רואץ'") מ-1960. בתקליטם הבא החלה גם לכתוב לעצמה שירים. ב-1962 נישאה למקס רואץ'. ב-1964 כיכבה בסרט "Nothing but a Man" המגולל סיפור המתרחש בדרום ארצות הברית ומציג סיפור קשה של הפרדה גזעית. ב-1968 הופיעה כמשרתת איווי בתפקיד קומי בסרט "For Love of Ivy" ("לאהבתה של איווי") לצד סידני פואטייה, על תפקיד זה הייתה מועמדת לפרס גלובוס הזהב. רק לאחר גירושיה מרואץ' ב-1970 חידשה את הקלטות הג'אז שלה. במהלך שנות השבעים הופיעה במספר הופעות בסדרות טלוויזיה, בהן הכל נשאר במשפחה. ב-1972 נסעה לסיור במדינות אפריקה ואף זכתה בפרסים מאת ממשלות זאיר וגיאנה. בתקופה זו התרכזה בכתיבת טקסטים. ב-1980 עברה לניו יורק וחזרה להופעות, החל מתקופה זו החלה להופיע חבושה במגבעת שחורה, שהפכה לסמלה. תקליטה מ-1991 "The World Is Falling Down" ("העולם מתמוטט") זכה להצלחה מרשימה בקרב המבקרים ובציבור, כך גם התקליט "You Gotta Pay the band" שהקליטה עם סטן גץ ותקליטה מ-2007 "Abbey Sings Abbey" בו שרה משיריה בפרשנות חדשה. בתקליטיה "Throw It Away" ו-"When I'm Called Home" שרה שירים מכל המסורת האמריקאית בעיבוד ג'אז מספר השירים האמריקאי הגדול ועד בוב דילן, תקליטים אלה וההופעות שבאו בעקבותיהם זכו לפופולריות רבה ולהערכת הביקורת. באוגוסט 2011 נבחרה בסקר המבקרים של המגזין דאון ביט להיכל התהילה של הג'אז. 1956: Abbey Lincoln's Affair – A Story of a Girl in Love 1957: That's Him 1958: It's Magic 1959: Abbey Is Blue 1960: We Insist! – Freedom Now 1961: Straight Ahead 1973: People in Me 1980: Painted Lady 1980: Golden Lady 1983: Talking to the Sun 1987: Abbey Sings Billie, Vol. 1 & 2 1990: The World Is Falling Down 1991: You Gotta Pay the Band 1992: Devil's Got Your Tongue 1992: When There is Love 1993: The Music is the Magic 1994: A Turtle's Dream 1996: Who Used to Dance 1998: Wholly Earth 2000: Over the Years 2003: It's Me 2007: Abbey Sings Abbey מדיה וקבצים בנושא אבי לינקולן בוויקישיתוף אבי לינקולן, במסד הנתונים הקולנועיים IMDb (באנגלית) אבי לינקולן, באתר AllMovie (באנגלית) אבי לינקולן, באתר Rotten Tomatoes (באנגלית) אבי לינקולן, במסד הנתונים הקולנועיים KinoPoisk (ברוסית) אבי לינקולן, באתר AllMusic (באנגלית) אבי לינקולן, באתר MusicBrainz (באנגלית) אבי לינקולן, באתר Discogs (באנגלית) אבי לינקולן, באתר Songkick (באנגלית) אבי לינקולן, באתר Genius אבי לינקולן, באתר SecondHandSongs אבי לינקולן, באתר בילבורד (באנגלית) סקירה בניו יורק טיימס, 15 באוגוסט 2010 (באנגלית) זמרת הג'אז אבי לינקולן הלכה לעולמה, באתר ynet, 14 באוגוסט 2010 בן שלו, כשגן עדן מתקרב לאדמה, באתר הארץ, 9 בדצמבר 2003 אבי לינקולן, באתר "Find a Grave" (באנגלית) נבחרי הסקר